Han var medlem av Stortingets næringskomité 1997–2005, Stortingets energi- og miljøkomité 2005–2009 og Stortingets utenriks- og forsvarskomité 2009–2013. Han var nestleder i de aktuelle komiteene 2001–2005 og 2008–2009. Som Høyres energipolitiske talsmann markerte han seg som en klar tilhenger av olje- og gassutvinning langs Nordlandskysten. I sin siste stortingsperiode var han Høyres forsvarspolitiske talsmann, og ønsket å lokalisere en fremtidig hovedkampflybase for Luftforsvaret i Bodø.